3.  การประกอบธุรกิจของแต่ละกลุ่มธุรกิจ

ธุรกิจให้บริการ และผลิตสื่อป้ายโฆษณา

3.1 ลักษณะผลิตภัณฑ์หรือบริการ

ลักษณะผลิตภัณฑ์ของบริษัท คือ สื่อป้ายโฆษณาภายนอกที่อยู่อาศัย (Out of Home Media)
ที่มีความหลากหลายทั้งด้านรูปแบบ ขนาด สถานที่ติดตั้ง และ เทคนิคในการนำเสนอ
เพื่อให้สามารถสนองความต้องการ สำหรับกลุ่มลูกค้าเป้าหมายที่แตกต่างกัน
โดยมีจุดติดตั้งครอบคลุมพื้นที่ทั้งในย่านธุรกิจและแหล่งชุมชน ทั้งในเขตกรุงเทพมหานคร
และต่างจังหวัด

ในการประกอบธุรกิจมีรายได้ 2 รูปแบบ คือ การให้เช่าสื่อป้ายโฆษณา
และการรับจ้างผลิตงานโฆษณา
ซึ่งโดยส่วนใหญ่ลูกค้าที่ต้องการใช้สื่อโฆษณาของบริษัทต้องให้บริษัทเป็นผู้ผลิตภาพโฆษณาด้วย

การดำเนินธุรกิจ ดำเนินงานโดยบริษัท มาสเตอร์ แอด จำกัด (มหาชน) และ บริษัท มาสเตอร์
แอนด์ มอร์ จำกัด โดยมีการแบ่งขอบเขตของการดำเนินธุรกิจ
จากขนาดพื้นที่ของสื่อป้ายโฆษณาเป็นหลัก บริษัทจะมุ่งเน้นผลิตสื่อป้ายโฆษณาขนาดใหญ่
ใช้พื้นที่มากกว่า 60 ตารางเมตร ในขณะที่ บริษัท มาสเตอร์ แอนด์ มอร์ จำกัด
จะผลิตสื่อป้ายโฆษณาขนาดเล็กที่ใช้พื้นที่ต่ำกว่า 60 ตารางเมตร

สื่อป้ายโฆษณาแต่ละประเภทของบริษัท ก. บริษัท มาสเตอร์ แอด จำกัด (มหาชน) ข. บริษัท
มาสเตอร์ แอนด์ มอร์ จำกัด ค. บริษัท มาโก้ ไรท์ ซายน์ จำกัด และ ง.บริษัท เทค อะ ลุค
จำกัด สามารถสรุปได้ดังนี้

+------------------+------------------------+--------------------------+
|   ก.             |                        |                          |
|   ส              |                        |                          |
| ื่อป้ายโฆษณาของบริษัท |                        |                          |
|   มาสเตอร์ แอด    |                        |                          |
|   จำกัด (มหาชน)   |                        |                          |
+------------------+------------------------+--------------------------+
|   Billboard      |   สื่อป้า                 |                          |
|                  | ยโฆษณาภาพนิ่งริมถนนสายหลัก |                          |
|   Trivision      |   และทางด่วนขั้นที่ 1 และ 2 |                          |
|                  |                        |                          |
|   Railway        |   สื่อป้ายโฆษณาภาพเค      |                          |
|   Billboard      | ลื่อนไหวที่สามารถเสนอภาพได้ |                          |
|                  |   3 ภาพใน 1 ป้าย        |                          |
|   Transit Link   |                        |                          |
|   Media          |   สื่อป้ายโฆษณาภ          |                          |
|                  | าพนิ่งริมถนนสายชุมทางบางซื่อ |                          |
|   Airport        |   – หลักสี่ ชุมทางบางเขน – |                          |
|   Express        |   หลักสี่ ชุมทางหลักสี่ –     |                          |
|                  |   ดอนเมือง              |                          |
|   IT Mall        |                        |                          |
|                  |   สื่อโฆษณา ณ            |                          |
|   Seacon Square  |   พื้นที่บริเวณทางเชื่อมต่อระห |                          |
|                  | ว่างรถไฟฟ้าใต้ดินสถานีสุขุมวิท |                          |
|   Future Park    |   กับรถไฟฟ้า BTS         |                          |
|   Rangsit        |   สถานีอโศก             |                          |
|                  |   ประกอบด้วยสื่อหลากหลาย  |                          |
|                  |   เช่น Column-Light box |                          |
|                  |   ,                    |                          |
|                  |                        |                          |
|                  |   Roof Ad , Escalator  |                          |
|                  |   Ad เป็นต้น             |                          |
|                  |                        |                          |
|                  |   สื่อโฆษณาประเภทเคลื่อ    |                          |
|                  | นที่บนตัวรถโดยสารประจำทาง |                          |
|                  |   ที่วิ่งรับส่งผู้โดย          |                          |
|                  | สารจากสนามบินสุวรรณภูมิไปย |                          |
|                  | ังสถานที่สำคัญต่างๆในกรุงเทพ |                          |
|                  |                        |                          |
|                  |   สื่อโฆษณา In-Store     |                          |
|                  |   Media ที่ศูนย์การค้า IT   |                          |
|                  |   Mall                 |                          |
|                  |                        |                          |
|                  | ประกอบด้วยสื่อหลากหลายเช่น |                          |
|                  |   Banner ,Pole Wrap ,  |                          |
|                  |   Escalator Ad เป็นต้น   |                          |
|                  |                        |                          |
|                  |   สื่อโฆษณา In-Store     |                          |
|                  |   Media ที่ศูนย์การค้า      |                          |
|                  |   Seacon Square        |                          |
|                  |   ซึ่งเป็นศูนย์ก            |                          |
|                  | ารค้าที่ใหญ่ที่สุดในประเทศไทย |                          |
|                  |   ตั้งอยู่บนเนื้อที่ 77 ไร่     |                          |
|                  |   ริมถนนศรีนครินทร์        |                          |
|                  |   ใกล้กับสวนหลวง ร.9     |                          |
|                  |   และสนามบินสุวรรณภูมิ     |                          |
|                  |                        |                          |
|                  | ประกอบด้วยสื่อหลากหลายเช่น |                          |
|                  |   Banner Ad ,          |                          |
|                  |   Escalator Ad ,       |                          |
|                  |   Motion Screen เป็นต้น  |                          |
|                  |                        |                          |
|                  |   สื่อโฆษณา In-Store     |                          |
|                  |   Media                |                          |
|                  |   ที่ศูนย์การค้าขนาดใหญ่     |                          |
|                  |   Future Park Rangsit  |                          |
|                  |   ประกอบด้วยสื่อหลากหลาย  |                          |
|                  |   เช่น Motion Screen ,  |                          |
|                  |   Bench Ad, Escalator  |                          |
|                  |   Ad เป็นต้น             |                          |
+------------------+------------------------+--------------------------+
| ข.               |                        |                          |
| ส                |                        |                          |
| ื่อป้ายโฆษณาของบริษัท |                        |                          |
| มาสเตอร์ แอนด์ มอร์ |                        |                          |
| จำกัด             |                        |                          |
+------------------+------------------------+--------------------------+
| BTS City Vision  | สื่อป้ายโฆษณา Trivision   |                          |
|                  | บร                     |                          |
|   City Griplight | ิเวณเสาตอม่อใต้สถานีรถไฟฟ้า |                          |
|   Express        | BTS                    |                          |
|                  |                        |                          |
|   BTS Walk Way   | สื่อป้ายโฆษณาที่ติดต         |                          |
|                  | ั้งบริเวณตู้เก็บเงินทางด่วนขั้นที่ |                          |
| Fly Over Media   | 1                      |                          |
|                  |                        |                          |
|                  | สื่อป้ายโฆษณาประเภทป้ายไฟ  |                          |
|                  | (Light Box)            |                          |
|                  | และป้ายภาพนิ่ง (Poster    |                          |
|                  | Stand)                 |                          |
|                  | ติดตั้งบริเวณสถานีรถไฟฟ้า    |                          |
|                  | BTS สถานีสนามกีฬา        |                          |
|                  | และสถานีอนุสาวรีย์ชัยสมรภูมิ  |                          |
|                  |                        |                          |
|                  |   สื่อป                  |                          |
|                  | ้ายโฆษณาที่พัฒนารูปแบบขึ้นใหม่ |                          |
|                  |   ด้วยไตรวิชั่นพลิกเปลี่ยน 3  |                          |
|                  |   ภาพ ติดตั้ง             |                          |
|                  |   บริเว                 |                          |
|                  | ณเสาตอม่อสะพานข้ามแยกต่าง |                          |
|                  |   ๆ ทั่วกรุงเทพฯ อาทิ      |                          |
|                  |   ประตูน้ำ ราชเทวี        |                          |
|                  |   รัชดา-ลาดพร้าว         |                          |
+------------------+------------------------+--------------------------+

  ค. ผลิตอุปกรณ์ไตรวิชั่นของบริษัท มาโก้ ไรท์ ซายน์ จำกัด

  บริษัท มาโก้ ไรท์ ซายน์ จำกัด จะทำการผลิตอุปกรณ์ไตรวิชั่นเพื่อส่งให้บริษัท มาสเตอร์ แอด
  จำกัด(มหาชน) และบริษัท ไรท์ ซายน์ ยูเอสเอ อิงค์ จำกัด เพื่อใช้งานและจัดจำหน่ายต่อไป

  ง. สื่อป้ายโฆษณาของบริษัท เทค อะ ลุค จำกัด

  บริษัท เทค อะ ลุค จำกัด ให้บริการสื่อโฆษณาอิเลคทรอนิกส์ ขนาดใหญ่ หรือ LED Billboard
  ติดตั้งบริเวณลานด้านหน้า ห้างสรรพสินค้า เซ็นทรัล เวิลด์ พลาซ่า

รายละเอียดของสื่อป้ายโฆษณาประเภทต่างๆ

ก. สื่อป้ายโฆษณาภายใต้การดำเนินงานของบริษัท มาสเตอร์ แอด จำกัด (มหาชน)

-   Billboard

  ประสิทธิภาพสูงสุดแห่งสื่อโฆษณากลางแจ้ง Billboard
  เป็นสื่อโฆษณากลางแจ้งที่ได้รับการพัฒนาให้มีความทันสมัย โดดเด่น
  ดึงดูดสายตาจากจุดติดตั้งป้ายโฆษณาในหลายพื้นที่ อาทิ บริเวณริมทางด่วน ริมถนนสายหลัก
  บริเวณย่านธุรกิจและแหล่งชุมชนทั้งในกรุงเทพฯและต่างจังหวัด
  ด้วยความหลากหลายของรูปแบบโครงสร้างช่วยสร้างภาพลักษณ์ให้สินค้าที่ลงโฆษณาโดดเด่น
  สวยงาม ดึงดูดทุกสายตาผู้พบเห็น อันได้แก่ โครงสร้างเสาเดี่ยว (Monopole)
  โครงสร้างเสาคู่ (Double Column) โครงสร้างเหล็กฉากถักใยแมงมุม (Steel Truss)
  โครงสร้างอื่น ๆ ตามความต้องการของลูกค้า

  ณ. วันที่ 31 ธันวาคม 2550 บริษัทมีโครงในรูปแบบ Billboard
  ภาพนิ่งที่ใช้ในการดำเนินธุรกิจจำนวน 121ป้าย
  จากสรุปผลดำเนินการโดยสามารถแบ่งตามจุดติดตั้งโครงได้ดังนี้

  ----------------------------------------- -----------------------------
                                            ร้อยละของพื้นที่โฆษณารวม

  ริมถนนสายหลักในเขตกรุงเทพฯ, ทางด่วน           78

  ริมถนนสายปริมณฑล                            19

  ริมถนนสายหลักในต่างจังหวัด                     24

  รวม                                       121
  ----------------------------------------- -----------------------------

  มีอัตราการใช้งานเฉลี่ยปี 2550 อยู่ที่ร้อยละ 59.87% ของโครง Billboard ทั้งหมด

-   Trivision

  Trivision เป็นสื่อป้ายโฆษณาที่ได้รับการพัฒนาด้านเทคโนโลยีจาก Billboard
  เพื่อยกระดับประสิทธิภาพในการนำเสนอ โดยสามารถนำเสนอภาพนิ่ง 3 ภาพใน 1 ป้าย
  ซึ่งจากการวิจัยพบว่าสามารถดึงดูดความสนใจได้ดีกว่าป้ายที่นำเสนอภาพนิ่ง 1 ป้าย ถึง 4 เท่า

  Trivision เป็นสื่อป้ายโฆษณาที่ได้รับความนิยมเป็นอย่างมาก
  และได้มีการพัฒนาขนาดและรูปแบบให้มีความแตกต่างกัน เพื่อให้สามารถติดตั้ง
  และดึงดูดสายตากลุ่มเป้าหมายบริเวณต่าง ๆ

  บริษัทได้รับสิทธิให้เป็นตัวแทนจำหน่ายและให้บริการสื่อป้ายโฆษณา Trivision ของบริษัท
  Prisma Sign Technology จำกัด แต่เพียงผู้เดียวในประเทศไทย
  ซึ่งบริษัทดังกล่าวมีความเชี่ยวชาญ และมีประสบการณ์ผลิตสื่อป้ายโฆษณาระบบ Trivision
  จากประเทศสวีเดน ทั้งนี้ในสิทธิดังกล่าว เป็นการร่วมมือกันทางธุรกิจ
  มิได้มีข้อตกลงในการแบ่งผลประโยชน์หรือการเรียกเก็บค่าธรรมเนียมแต่อย่างใด
  ในส่วนการเป็นตัวแทนจำหน่ายนั้นที่ผ่านมามีรายได้เป็นสัดส่วนน้อยและปัจจุบันบริษัทไม่ได้มีรายได้ในส่วนดังกล่าว
  ป้ายโฆษณา Trivision ที่ Prisma Sign ได้จัดทำขึ้นเป็นป้ายแรกติดตั้งในปี พ.ศ. 2537
  และยังสามารถใช้งานได้ดีจนถึงทุกวันนี้
  ทำให้สามารถถือได้ว่างานของบริษัทมีคุณภาพและความน่าเชื่อถือในระดับสากล

  นอกจากนี้บริษัท ยังได้มีการจัดตั้ง บริษัท มาโก้ ไรท์ซายน์ จำกัด เพื่อผลิตสื่อป้ายโฆษณา
  Trivision สำหรับใช้งานภายในประเทศ และส่งไปจำหน่ายยังภูมิภาคเอเชีย ออสเตรเลีย
  และนิวซีแลนด์ ด้วย

  ปัจจุบันสื่อป้ายโฆษณา Trivision มีการติดตั้งบริเวณหน้าอาคารคลังสินค้า
  ท่าอากาศยานกรุงเทพฯ ริมถนนสายหลักทั้งในกรุงเทพฯและต่างจังหวัด
  รวมทั้งมีการให้บริการขายขาดให้แก่ลูกค้าเพื่อใช้สำหรับการโฆษณาประชาสัมพันธ์
  สินค้าและบริการบริเวณพื้นที่ของลูกค้าเอง

  ณ. วันที่ 31 ธันวาคม 2550 บริษัทมีโครง Trivision ที่ใช้ในการดำเนินธุรกิจจำนวน 100
  ป้าย ซึ่งสามารถแบ่งตามจุดติดตั้งโครงได้ดังนี้

  ------------------------------------------ ----------------------------
                                             ร้อยละของพื้นที่โฆษณารวม

  ริมถนนสายหลักในเขตกรุงเทพฯ, ทางด่วน            88

  ริมถนนสายปริมณฑล                             12

  ริมถนนสายหลักในต่างจังหวัด                      -

  รวม                                        100
  ------------------------------------------ ----------------------------

  มีอัตราการใช้งานเฉลี่ยปี 2550 อยู่ที่ ร้อยละ 70.68% ของโครง Trivision ทั้งหมด

-   Railway Billboard

  Railway Billboard เป็นโครงการบริเวณเสาโฮปเวลล์ริมถนนวิภาวดีรังสิต
  รับสายตาผู้ใช้รถใช้ถนนบริเวณถนนวิภาวดี-รังสิตและดอนเมืองโทลเวย์
  และเพิ่มความโดดเด่นให้กับป้ายโฆษณาด้วยโครงสร้างเสาเดี่ยว Monopole รูปแบบ V-Shape
  จึงเชื่อมั่นได้ในประสิทธิภาพทางการสื่อสารที่เข้าถึงกลุ่มเป้าหมายได้อย่างดี
  สามารถนำเสนอภาพโฆษณาได้ทั้งในรูปแบบ Trivision และ Static

-   Transit Link Media

  สื่อโฆษณา ณ พื้นที่บริเวณทางเชื่อมต่อระหว่างรถไฟฟ้าใต้ดินสถานีสุขุมวิท กับรถไฟฟ้า BTS
  สถานีอโศก ตอบรับกลุ่มเป้าหมายที่เป็นนักศึกษา คนทำงาน นักธุรกิจ ประกอบด้วยสื่อ light
  box และ sticker wrap ตามจุดต่างๆ ในบริเวณทางเชื่อมต่อ ได้แก่

-   Column-Light box (N) Ad สื่อโฆษณาประเภทกล่องไฟ และ sticker wrap
    ติดตั้งอยู่บริเวณบรรไดเลื่อน สื่อมีขนาด 3.34 X 1.7 เมตร รวมพื้นที่ 5.68 ตารางเมตร
    Column-Light box (S) Ad สื่อโฆษณาประเภทกล่องไฟ และ sticker wrap
    ติดตั้งอยู่บริเวณมุมทางเดิน ด้านฝั่งถนนสุขุมวิท สื่อมีขนาด 3.34 X 1.7 เมตร รวมพื้นที่
    5.68 ตารางเมตร

-   Column-Light box (M) Ad สื่อโฆษณาประเภทกล่องไฟ และ sticker wrap
    ติดตั้งอยู่บริเวณมุมทางเดิน ด้านฝั่งถนนสุขุมวิท สื่อมีขนาด 3.34 X 1.7 เมตร รวมพื้นที่
    5.68 ตารางเมตร

-   Roof Ad. สื่อโฆษณาประเภท Sticker Wrap ติดตั้งอยู่บริเวณเพดานของทางเชื่อมต่อ
    สื่อมีขนาด 5.60 X 5.20 เมตร รวมพื้นที่ 22.96 ตารางเมตร

-   Low Bulkhead Ad สื่อโฆษณาประเภท Sitcker Wrap มีลักษณะคล้าย Banner
    ติดตั้งอยู่บริเวณพื้นที่ด้านข้างระหว่างบันไดเลื่อนทั้งสอง สื่อมีขนาด 1.20 X 4.40 เมตร
    รวมพื้นที่ 5.28 ตารางเมตร

-   Top Bulkhead Ad สื่อโฆษณาประเภท Sitcker Wrap มีลักษณะคล้าย Banner
    ติดตั้งอยู่บริเวณพื้นที่ด้านบนเหนือบันไดเลื่อน สื่อมีขนาด 1.20 X 4.40 เมตร รวมพื้นที่ 5.28
    ตารางเมตร

-   Ceiling Ad สื่อโฆษณาประเภท Sitcker Wrap ติดตั้งอยู่บริเวณเพดานเหนือบันไดเลื่อน
    สื่อมีขนาด 9.42 X 4.20 M รวมพื้นที่ 39.56 ตารางเมตร

-   Ramp Ad สื่อโฆษณาประเภท Light box ติดตั้งอยู่บริเวณ BTS ramp สื่อมีขนาด 0.9 X
    8.37 เมตร รวมพื้นที่ 7.53 ตางรางเมตร

-   Airport Express

  สื่อโฆษณา Airport Express เป็นสื่อโฆษณาประเภทเคลื่อนที่บนตัวรถโดยสารประจำทาง
  ที่วิ่งรับส่งผู้โดยสารจากสนามบินสุวรรณภูมิไปยังสถานที่สำคัญต่างๆในกรุงเทพ
  โดยรถดังกล่าวจะวิ่งให้บริการทุกวัน ตั้งแต่เวลาตั้งแต่ตี 5 ถึงเที่ยงคืน

-   Instore Media

  เป็นสื่อที่อยู่ในห้างสรรพสินค้าชั้นนำ ซึ่งประกอบด้วยห้างสรรพสินค้าดังต่อไปนี้

1.  IT MALL

  IT MALL เป็นสื่อ In-Store Media ที่ศูนย์การค้า IT Mall ตั้งอยู่ในย่านธุรกิจกลางใจเมือง
  ประกอบด้วยสื่อหลากหลายประเภททั้งภายใน และภายนอก
  โดยจุดติดตั้งสื่อทุกจุดล้วนแต่อยู่ในตำแหน่ง Prime Location โดดเด่น สะดุดตา
  ทรงอนุภาพในการกระตุ้นให้เกิดพฤติกรรมการซื้อ และด้วยตำแหน่งของการติดตั้งสื่อที่แปลกใหม่
  ช่วยเสริมให้งานโฆษณามีความน่าสนใจมากยิ่งขึ้น มีคุณลักษณะเด่น คือ

-   มีจุดติดตั้งที่เด่น สะดุดตา อยู่ในตำแหน่ง Prime Location

-   ศูนย์การค้า IT Mall ตั้งอยู่ในย่านธุรกิจกลางใจเมือง มีชื่อเสียง เป็นที่รู้จักและยอมรับ
    เป็นอันดับที่ 2 ของประเทศ

-   เจาะกลุ่มเป้าหมายอย่างชัดเจน คือกลุ่มผู้ชาย ชอบเทคโนโลยี โทรศัพท์มือถือ คอมพิวเตอร์

-   การรับประกันภาพพิมพ์ เมื่อเกิดความเสียหาย (ตลอดอายุสัญญาการเช่าสื่อโฆษณา หรือไม่เกิน
    1 ปี)

-   ศูนย์รับแจ้งปัญหาและตรวจสอบสภาพป้าย พร้อมทีมงานให้บริการ 24 ชม.

-   สามารถสร้างสรรค์งานโฆษณาได้หลายรูปแบบ เช่น Mock up, Pop up

IT MALL มีสื่อที่หลากหลาย ดังนี้

-   Banner

  สื่อโฆษณากลางแจ้ง ในรูปแบบป้ายโฆษณาบนผนังอาคาร พื้นที่โฆษณาขนาด 11.6 x 9 เมตร
  รวมพื้นที่ 104.4 ตารางเมตร (ต่อป้าย) จำนวน 3 ป้าย รวมพื้นที่โฆษณาทั้งหมด 313.2
  ตารางเมตร (สามารถผลิตชิ้นงานโฆษณายาวต่อเนื่อง 3 ป้าย ให้เป็นป้ายใหญ่ป้ายเดียวได้)
  พิมพ์ด้วยระบบอิงค์เจท ลงบน Import Vinyl (720 dpi) ติดตั้งบริเวณผนังอาคาร
  ศูนย์การค้า IT Mall ฝั่งด้านซ้าย

-   Pole Wrap

  สื่อโฆษณาภายในอาคาร บริเวณเสาข้างบันไดเลื่อน ศูนน์การค้า IT Mall พื้นที่โฆษณาขนาด 2
  x 17 เมตร รวมพื้นที่ 34 ตารางเมตร (ต่อป้าย) จำนวน 2 ป้าย รวมพื้นที่โฆษณาทั้งหมด 68
  ตารางเมตร พิมพ์ด้วยระบบอิงค์เจท ลงบน PVC Sticker (720 dpi)
  ติดตั้งบริเวณเสาข้างบันไดเลื่อนศูนย์การค้า IT Mall ตั้งแต่ชั้น 1 ถึงชั้น 4

-   Escalator Ad

  สื่อโฆษณาภายในอาคาร บริเวณบันไดเลื่อนศูยน์การค้า IT Mall ติดตั้ง ตั้งแต่ชั้น 1 ถึงชั้น 4
  ภาพพิมพ์ด้วยระบบอิงค์เจท ลงบน PVC Sticker และ PVC Sticker coated Laminate
  Grade A (720 dpi) แบ่งออกเป็น 4 ส่วน ดังนี้

(1) ด้านข้างบันไดเลื่อน พื้นที่โฆษณาขนาด 1.2 x 6.16 เมตร รวมพื้นที่ 7.4 ตารางเมตร
    (ต่อป้าย) จำนวน 6 ป้าย รวมพื้นที่โฆษณาทั้งหมด 44.5 ตารางเมตร

(2) ขอบข้างด้านในบันไดเลื่อน พื้นที่โฆษณาขนาด 0.11 x 11.5 เมตร รวมพื้นที่ 1.25
    ตารางเมตร (ต่อป้าย) จำนวน 12 ป้าย รวมพื้นที่โฆษณาทั้งหมด 15 ตารางเมตร

(3) ใต้ท้องบันไดเลื่อน พื้นที่โฆษณาขนาด 12.97 x 1.58 เมตร รวมพื้นที่ 20.5 ตารางเมตร
    (ต่อป้าย) จำนวน 6 ป้าย รวมพื้นที่โฆษณาทั้งหมด 123 ตารางเมตร

(4) พื้นทางขึ้น-ลงบันไดเลื่อน พื้นที่โฆษณารูปแบบครึ่งวงกลมขนาด 1.6 x 3.2 เมตร รวมพื้นที่
    5.12 ตารางเมตร (ต่อป้าย) จำนวน 14 ป้าย รวมพื้นที่โฆษณาทั้งหมด 70 ตารางเมตร

    -   Building Wrap

  Building Wrap เป็นสื่อโฆษณากลางแจ้ง ในรูปแบบ Wrap ผนังอาคาร พื้นที่โฆษณาขนาด 72
  x 38 เมตร รวมพื้นที่ 2,736 ตารางเมตร ติดตั้งบริเวณอาคารสำนักงานซีพี ทาวเวอร์ 2 (CP
  Tower 2) ถนนรัชดาภิเษก - ถนนพระราม 9 รับมุมมองจากทั้ง 2 ถนน

ภาพโฆษณาพิมพ์ด้วยระบบอิงค์เจท ลงบนซีทรู สติกเกอร์ 720 ดีพีไอ ( See Through Sticker
720 dpi)

2. Seacon Square

  เป็นศูนย์การค้าที่ใหญ่ที่สุดในประเทศไทย ตั้งอยู่บนเนื้อที่ 77 ไร่ ริมถนนศรีนครินทร์
  ใกล้กับสวนหลวง ร.9 และสนามบินนานาชาติใหม่ ของกรุงเทพฯ (สนามบินสุวรรณภูมิ)
  ติดกับโรงแรมศรีนครินทร์ ปริ้นเซส เครือโรงแรมดุสิตธานี ซึ่งนับได้ว่าเป็นแหล่งชุมชน
  ที่มีผู้คนอาศัยอยู่มากและหลากหลาย Life style โดยมีลักษณะเป็น single mall สูง 5 ชั้น
  และมีชั้นใต้ดินอีก 2 ชั้น มีพื้นที่ทั้งหมดประมาณ 500,000 ตารางเมตร พื้นที่ร้านค้า 200,000
  ตารางเมตร มีที่จอดรถกว่า 7,000 คัน

  สื่อโฆษณาใน Seacon Square ประกอบด้วยสื่อโฆษณา รูปแบบต่างๆ ดังนี้

-   Escalator Ad สื่อโฆษณาในรูปแบบของ Sticker Wrap (PCV Sticker or See Thru
    Sticker)

  ติดตั้งบริเวณกระจกข้างบันไดเลื่อนบริเวณ ลานกิจกรรม และ บริเวณทางเข้าหลักของศูนย์การค้า

-   Bench AD สื่อโฆษณาในรูปแบบเก้าอี้นั่ง ขนาดพื้นที่รวม 3.5 ตารางเมตร ต่อตัว
    ติดตั้งอยู่ตามทางเดิน บริเวณโรงภาพยนตร์ EGV ชั้น 4

-   Motion Screen สื่อโฆษณารูปแบบใหม่ ที่ทำให้ภาพนิ่งมีการเคลื่อนไหวได้ เมื่อผู้ชมเคลื่อนที่
    ด้วยเทคโนโลยีในการพิมพ์ภาพลงบนวัสดุพิเศษ (Lambda Print ) พื้นที่สื่อ 0.65 เมตร. x
    2.3 เมตร รวมพื้นที่ 1.5 ตารางเมตร ติดตั้งอยู่บริเวณจุดนั่งพักของทางเดินหลัก

  3. Future Park Rangsit

  สื่อโฆษณา In-Store Media ที่ศูนย์การค้าขนาดใหญ่ที่สุดในย่านรังสิต เจาะกลุ่มเป้าหมาย
  นักศึกษา และ ครอบครัวคนรุ่นใหม่ ประกอบด้วยสื่อในรูปแบบต่างๆ ดังต่อไปนี้

-   Escalator Ad สื่อโฆษณาในรูปแบบของ Sticker Wrap (PCV Sticker or See Thru
    Sticker)

  ติดตั้งบริเวณกระจกข้างบันไดเลื่อนในบริเวณ ลานกิจกรรม และ
  บริเวณทางเข้าหลักของศูนย์การค้า

-   Lift Ad สื่อโฆษณาในรูปแบบ Sticker Wrap บริเวณพื้นที่ด้านหน้าลิฟท์ ในบริเวณชั้น G
    และ ชั้น 3

-   Gateway Ad สื่อโฆษณาในรูปแบบซุ้มบริเวณหน้าประตูทางเข้าหลังของศูยน์การค้า
    ซึ่งลูกค้าสามารถออกแบบ ซุ้มประตูได้หลากหลายตามความคิดสร้างสรรค์และ
    ความเหมาะสมกับสินค้าของตน พื้นที่สื่อมาตรฐาน คือ 3.5 x 7.5 เมตร

-   Motion Screen สื่อโฆษณารูปแบบใหม่ ที่ทำให้ภาพนิ่งดูเหมือนมีการเคลื่อนไหวได้
    เมื่อผู้ชมเคลื่อนที่ ด้วยเทคโนโลยีในการพิมพ์ภาพลงบนวัสดุพิเศษ (Lambda Print ) พื้นที่สื่อ
    0.65 เมตร. x 2.3 เมตร รวมพื้นที่ 1.5 ตารางเมตร
    ติดตั้งอยู่บริเวณจุดนั่งพักของทางเดินหลัก

4. Fashion Island

  ศูนย์การค้าแฟชั่นไอส์แลนด์ เป็นแหล่งรวบรวมความสุขของทุกครอบครัว บนเนื้อที่ 100 ไร่
  พื้นที่ใช้สอย 350,000 ตารางเมตร ประกอบไปด้วย ห้างสรรพสินค้า ROBINSON , BIC C ,
  HOMEPRO , SPORT WORLD , MAJOR (โรงภาพยนตร์ 11 โรง, BOWLING 16 เลน , 13
  ห้องKARAOKE) , B2S , CENTRAL POWER CENTER , FITNESS FIRST , ศูนย์อาหาร
  (Food Island) พร้อมร้านค้าชั้นนำ มากกว่า 300 ร้านค้า ที่จอดรถกว่า 5,500 คัน
  ภายใต้การออกแบบที่ทำให้เกิดความรู้สึกสดชื่นตามแบบฉบับ ของ Tropical ด้วยหลังคา
  Fabric Roof ทำให้สัมผัสได้ถึงบรรยากาศที่สดใสและความตระการตา ภายใต้สีสันต่างๆ
  ของร้านค้า

ประกอบด้วยสื่อในรูปแบบต่างๆ ดังนี้

-   Escalator Ad สื่อโฆษณาในรูปแบบของ Sticker Wrap (PCV Sticker or See Thru
    Sticker)

  ติดตั้งบริเวณกระจกข้างบันไดเลื่อนในบริเวณ ทางเข้าหลักของศูนย์การค้า

-   Lift Ad สื่อโฆษณาในรูปแบบ Sticker Wrap บริเวณพื้นที่ด้านหน้าลิฟท์ ในบริเวณ GF,
    1F,2 F, 3 F

-   Bench AD สื่อโฆษณาในรูปแบบเก้าอี้นั่ง ขนาดพื้นที่รวม 3.5 ตารางเมตร ต่อตัว
    กระจายอยู่ในบริเวณทางเดินหลักของชั้น 1 , 2 และ 3

2.  สื่อป้ายโฆษณาภายใต้การดำเนินงานของบริษัท มาสเตอร์ แอนด์ มอร์ จำกัด

    -   BTS City Vision

  BTS City Vision เป็นสื่อป้ายโฆษณาในรูปแบบ Trivision ขนาด 4.00 x 2.00 เมตร
  ติดตั้งในระดับสายตาสูงจากพื้นถนน 1 เมตร บริเวณเสาตอม่อใต้สถานีรถไฟฟ้า BTS จำนวน 20
  สถานี ยกเว้นสถานีตากสินเนื่องจากลักษณะของสถานที่ไม่เอื้ออำนวย
  รวมจุดติดตั้งสื่อป้ายโฆษณาทั้งสิ้น 188 จุด
  บริษัทเป็นผู้ประกอบการรายเดียวที่ได้รับอนุญาตให้ติดตั้งสื่อป้ายโฆษณาบริเวณเสาตอม่อใต้สถานีรถไฟฟ้าทุกสถานี
  เป็นระยะเวลาทั้งสิ้น 9 ปี มีอัตราการใช้งานอยู่ที่ร้อยละ 84.52%

-   Grip Light

  Grip Light เป็นสื่อป้ายโฆษณาที่กรอบทำด้วยอลูมิเนียม
  และป้ายด้านหลังประกอบด้วยแผ่นพลาสติกประกบกับแผ่นอะครีลิคซึ่งอยู่ด้านหน้า
  โดยมีภาพโฆษณาซึ่งพิมพ์ลงบนไวนิลแบบโปร่งแสงคั่นกลาง ทำให้ภาพโฆษณาสวยงามเหมือนจริง
  ดังนี้

-   Grip Light Express ขนาดป้าย 0.84 x 0.84 เมตร
    ติดตั้งบริเวณตู้เก็บเงินทางด่วนขั้นที่ 1 จำนวน 15 ด่าน 79 ตู้

-   BTS Walk Way

  BTS Walk Way เป็นสื่อป้ายโฆษณาในรูปแบบ Street Furniture
  ติดตั้งบริเวณทางเดินเชื่อมต่อ บริเวณสถานีรถไฟฟ้า BTS สถานีอนุสาวรีย์ชัยสมรภูมิ
  และสถานีสนามกีฬาแห่งชาติ สามารถนำเสนอได้ 3 รูปแบบ คือ

  - City Vision ติดตั้งบริเวณทางเดินเชื่อมต่อสถานีรถไฟฟ้า BTS สถานีอนุสาวรีย์ชัยสมรภูมิ
  จำนวน 4 ป้าย และ สถานีสนามกีฬาแห่งชาติ จำนวน 4 ป้าย ขนาดป้าย 3.5 x 1.5 เมตร
  แนวตั้ง

  - Light Box ติดตั้งบริเวณทางเดินเชื่อมต่อสถานีรถไฟฟ้า BTS สถานีอนุสาวรีย์ชัยสมรภูมิ
  จำนวน 36 ป้าย และ สถานีสนามกีฬาแห่งชาติ จำนวน 24 ป้าย ขนาดป้ายมี 2 ขนาด ได้แก่
  ขนาด 1.20 x 2.90 เมตร และขนาด 1.2 x 2.80 เมตร (แนวนอน)

  - Poster Stand ติดตั้งบริเวณทางเดินเชื่อมต่อสถานีรถไฟฟ้า BTS สถานีอนุสาวรีย์ชัยสมรภูมิ
  จำนวน 24 ป้าย และ สถานีสนามกีฬาแห่งชาติ จำนวน 6 ป้าย ขนาดป้าย 1.80 x 1.20
  เมตร ตั้งสูงจากพื้น 50 ซม. (แนวตั้ง)

-   Flyover Media

  เป็นสื่อโฆษณาที่พัฒนารูปแบบขึ้นใหม่ สามารถสะกดทุกสายตากลุ่มเป้าหมายด้วยไตรวิชั่นพลิกเปลี่ยน
  3 ภาพ
  สร้างความน่าสนใจและสร้างสีสันให้เส้นทางคมนาคมสายหลักทั่วกรุงเทพมหานครได้เป็นอย่างดีรับสายตาทั้งกลุ่มเป้าหมาย
  ที่สัญจรไปตามท้องถนนและทางเท้า สะดุดสายตาผู้พบเห็น ปัจจุบันติดตั้งแล้วเสร็จ 120 ป้าย
  บริเวณเสาตอม่อสะพานข้ามแยกต่าง ๆ ทั่วกรุงเทพฯ ได้แก่

+-----------------------------------------------------+----------------+
|                                                     | จำนวน (ป้าย)    |
+-----------------------------------------------------+----------------+
| สะพานข้ามแยกราชเทวี                                   | 8              |
|                                                     |                |
| สะพานข้ามแยกประตูน้ำ                                   | 8              |
|                                                     |                |
| สะพานข้ามแยกศรีอยุธยา-ราชปรารถ                         | 9              |
|                                                     |                |
| สะพานข้ามแยกจตุจักร                                    | 25             |
|                                                     |                |
| สะพานข้ามแยกรัชดา-ลาดพร้าว                             | 18             |
|                                                     |                |
| สะพานข้ามแยกประดิษฐ์มนูธรรม-ลาดพร้าว                     | 7              |
|                                                     |                |
| สะพานข้ามแยกประดิษฐ์มนูธรรม-เกษตร-สุขาภิบาล               | 4              |
|                                                     |                |
| สะพานข้ามแยกศรีนครินทร์ - อ่อนนุช                         | 12             |
|                                                     |                |
| สะพานข้ามแยกศรีนครินทร์ - พัฒนาการ                       | 10             |
|                                                     |                |
| สะพานข้ามแยกศรีนครินทร์ – อุดมสุข                         | 10             |
|                                                     |                |
| สะพานข้ามแยกยมราช                                    | 9              |
|                                                     |                |
| รวม                                                 | 120            |
+-----------------------------------------------------+----------------+

Flyover Media ของบริษัท ปัจจุบันมีอัตราการใช้งานอยู่ที่ ร้อยละ 62.98% ของป้าย Flyover
Media ทั้งหมด

ค. ผลิตอุปกรณ์ไตรวิชั่นภายใต้การดำเนินงานของบริษัท มาโก้ ไรท์ ซายน์ จำกัด

บริษัท มาโก้ ไรท์ ซายน์ จำกัด จะทำการผลิตอุปกรณ์บนพื้นที่โรงงานผลิตภาพของบริษัท มาสเตอร์
แอด จำกัด (มหาชน) บริเวณถนนวิภาวดี-รังสิต
ซึ่งสามารถดำเนินการประกอบอุปกรณ์ไตรวิชั่นได้ตั้งแต่ต้นปี 2547 โดยมีกำลังการผลิตไม่ต่ำกว่า
8,000 ตารางเมตรต่อปี และในปีต่อไปจะมีการเพิ่มกำลังการผลิตขึ้นเป็น 100,000 ตารางเมตร
และหากกำลังการผลิตเพิ่มมากขึ้น บริษัท มาร์โก้ ไรท์ ซายน์ จำกัด
จะดำเนินการขยายโรงงานออกไปอีก
ซึ่งผู้บริหารได้เตรียมแผนสำหรับขยายโรงงานรองรับไว้เรียบร้อยแล้ว

ง. สื่อป้ายโฆษณาภายใต้การดำเนินงานของบริษัท เทค อะ ลุค จำกัด

LED Board เป็นสื่อป้ายโฆษณาในรูปแบบอิเลคทรอนิกส์ ขนาด 10.56 เมตร x 12.48 เมตร
รวมพื้นที่การแสดงผลทั้งสิ้น 131.78 ตารางเมตร ติดตั้งพื้นที่แรก คือ
ลานด้านหน้าเซ็นทรัลเวิลด์พลาซ่า แยกราชประสงค์ ด้วยความทันสมัยของเทคโนโลยีการผลิต
จึงทำให้จอภาพแสดงผลได้อย่างชัดเจนทั้งในเวลากลางวันและเวลากลางคืนในการนำเสนอข้อมูลข่าวสารในรูปแบบของข่าวเหตุการณ์ปัจจุบัน
รายงานผลกีฬาล่าสุด ภาพยนตร์ ดนตรี รายการบันเทิงรูปแบบต่างๆ
และที่สำคัญการร่วมเล่นเกมแบบ Interactive ความบันเทิงแนวใหม่

2.  การตลาดและภาวะการแข่งขัน

3.2.1 กลยุทธ์การแข่งขัน

แนวทางที่บริษัทให้ความสำคัญในการดำเนินงาน เพื่อเพิ่มความสามารถในการแข่งขัน มีดังต่อไปนี้

-   การหาพื้นที่ติดตั้งสื่อป้ายโฆษณาที่มีศักยภาพในการดำเนินธุรกิจ

  พื้นที่ติดตั้งสื่อป้ายโฆษณาเป็นปัจจัยที่มีความสำคัญสูงในการที่ลูกค้าจะเลือกใช้บริการบริษัทจึงให้ความ
  สำคัญ ในเรื่องการสรรหาและกำหนดพื้นที่ติดตั้งเป็นอย่างมาก
  โดยมีการทำการวิจัยอย่างละเอียดถึงปริมาณความหนาแน่นของชุมชนในแต่ละพื้นที่
  ปริมาณความหนาแน่นของการจราจร
  จากการที่บริษัทมีจุดติดตั้งป้ายโฆษณากระจายอยู่ป็นจำนวนมาก
  ตลอดสองข้างทางด่วนยกระดับขั้นต่างๆ รวมไปถึงป้ายโฆษณาทั้งขนาดกลาง และขนาดใหญ่
  บริเวณถนนมอเตอร์เวย์ มุ่งสู่งสนามบินแห่งชาติสุวรรณภูมิ

  นอกจากนี้บริษัทยังมีการขยายจุดติดตั้งสื่อป้ายโฆษณาไปยังพื้นที่ชานเมืองและในต่างจังหวัดเพิ่มขึ้นเนื่อง
  จากปัจจุบันมีการขยายตัวของชุมชนเมือง การกระจายตัวของชุมชน
  ซึ่งการขยายตัวของชุมชนจะนำไปสู่การเติบโตของธุรกิจสื่อป้ายโฆษณา
  ปัจจุบันบริษัทมีจุดติดตั้งสื่อป้ายโฆษณาในพื้นที่ต่างจังหวัดโดยเฉพาะอย่างยิ่งในจังหวัดที่เป็นแหล่งธุรกิจ
  หรือแหล่งท่องเที่ยว เช่น เชียงใหม่ ภูเก็ต ชลบุรี เป็นต้น
  ซึ่งได้รับการตอบรับจากลูกค้าเป็นอย่างดี

-   การให้ความสำคัญในเรื่องของเทคโนโลยี และการเพิ่มประเภทสื่อป้ายโฆษณา

  บริษัท ให้ความสำคัญกับการใช้เทคโนโลยีเพื่อเพิ่มประสิทธิภาพของสื่อป้ายโฆษณาที่มีอยู่
  รวมทั้งสร้างสื่อป้ายโฆษณาประเภทอื่นๆ เพื่อเพิ่มทางเลือกให้แก่ลูกค้า
  โดยมีการศึกษาเทคโนโลยีต่างๆ จากสื่อป้ายโฆษณาของต่างประเทศอย่างสม่ำเสมอ
  ทั้งจากการศึกษานิตยสารด้านโฆษณาชั้นนำในต่างประเทศ
  และการส่งทีมงานไปศึกษาดูงานสื่อป้ายโฆษณาต่างประเทศ
  เพื่อนำเทคโนโลยีมาปรับใช้ให้เหมาะสม

  นอกจากนี้ การร่วมทุนของบริษัทกับบริษัท เคลียร์ ชาแนล อินเตอร์เนชั่นแนล จำกัด
  ผู้นำทางด้านสื่อป้ายโฆษณาภายนอกที่อยู่อาศัยจากประเทศอังกฤษ ในการจัดตั้งบริษัท มาสเตอร์
  แอนด์ มอร์ จำกัด ก่อให้เกิดการแลกเปลี่ยนข้อมูล ความรู้ในเรื่องของเทคโนโลยี
  ในการนำมาสร้างความน่าสนใจให้กับสื่อป้ายโฆษณา และการเพิ่มประเภทสื่อป้ายโฆษณา
  เพื่อเป็นการเพิ่มทางเลือกให้กับเจ้าของสินค้าได้บรรลุวัตถุประสงค์ทางการตลาด

-   การผลิตงานที่มีคุณภาพตรงตามความต้องการของลูกค้า

  บริษัทตระหนักว่างานที่มีคุณภาพ จะสามารถสร้างความไว้วางใจที่ดีกับลูกค้า
  และก่อให้เกิดการดำเนินธุรกิจต่อเนื่อง
  บริษัทจึงให้ความสำคัญในเรื่องคุณภาพของชิ้นงานเป็นอย่างมาก
  โดยมีบริษัทในเครือที่ทำหน้าที่ในการผลิตภาพโฆษณา
  ซึ่งทำให้สามารถควบคุมคุณภาพของงานได้อย่างใกล้ชิด
  สำหรับในบางชิ้นงานที่ได้มีการจ้างบริษัทอื่น ๆ ให้ทำการผลิต
  บริษัทมีฝ่ายผลิตโฆษณาทำหน้าที่ตรวจสอบคุณภาพของชิ้นงานทั้งในเรื่องของ สี รูปแบบ
  ให้เป็นไปตามความต้องการของลูกค้า

-   การร่วมงานกับผู้ร่วมงาน (Partner) ที่มีประสบการณ์ในการดำเนินธุรกิจ

  การร่วมงานกับผู้ร่วมงานที่มีประสบการณ์ในการดำเนินธุรกิจ ทำให้บริษัทมีการเรียนรู้เทคโนโลยี
  และแนวทางในการดำเนินธุรกิจเพิ่มขึ้น โดยปัจจุบันบริษัท มาสเตอร์ แอด จำกัด (มหาชน)
  ได้มีการร่วมมือทางธุรกิจกับบริษัทชั้นนำ อาทิ

-   บริษัท เคลียร์ ชาแนล อินเตอร์เนชั่นแนล จำกัด ผู้นำทางด้าน Out of Home Media
    จากประเทศอังกฤษ ด้วยการร่วมทุนในการก่อตั้งบริษัท มาสเตอร์ แอนด์ มอร์ จำกัด
    เพื่อให้บริการด้านสื่อป้ายโฆษณากลางภายนอกที่อยู่อาศัย

-   บริษัท อิงค์เจ็ท อิมเมจเจส (ประเทศมาเลเซีย) จำกัด ด้วยการร่วมทุนในการก่อตั้งบริษัท
    อิงค์เจ็ท อิมเมจเจส (ประเทศไทย) จำกัด
    ก่อให้เกิดการแลกเปลี่ยนเทคโนโลยีในเรื่องของการพิมพ์ภาพโฆษณาขนาดใหญ่
    ซึ่งสามารถรองรับงานพิมพ์ ได้ทั้งในรูปแบบ In door และ Out door

    -   SFX Sports Group ได้แต่งตั้งบริษัท มาสเตอร์ แอด จำกัด (มหาชน)
        ให้เป็นผู้ดูแลสิทธิประโยชน์ของนักกีฬา เทนนิสหญิงขวัญใจชาวไทย “แทมมารีน
        ธนสุกาญจน์” แต่เพียงผู้เดียวในประเทศไทย
        โดยสิทธิประโยชน์นี้ครอบคลุมตั้งแต่การจัดหาผู้สนับสนุนพื้นที่โฆษณาบนเครื่องแต่งกายนักกีฬา
        ไปจนถึงการเป็นพรีเซนเตอร์งานโฆษณาประชาสัมพันธ์ และกิจกรรมพิเศษต่าง ๆ

    -   การสร้างความสัมพันธ์ที่ดีกับลูกค้า

  บริษัท มาสเตอร์ แอด จำกัด (มหาชน) เน้นการสร้างความสัมพันธ์ที่ดีกับลูกค้าอย่างต่อเนื่อง
  นอกเหนือจากการให้บริการที่มีคุณภาพ รวดเร็ว และตรงตามสัญญาที่ได้ทำไว้กับลูกค้า
  เพื่อสร้างความประทับใจและมอบความรู้สึกที่อบอุ่นให้กับลูกค้า บริษัท
  เตรียมพร้อมในการสร้างสรรค์กิจกรรมดี ๆ เพื่อกระชับความสัมพันธ์ที่ดีแก่ลูกค้า
  กับกิจกรรมพิเศษมากมายภายในโครงการ MACO VIP Club มอบให้สำหรับลูกค้าของบริษัท
  อย่างต่อเนื่อง เพื่อตอกย้ำ Brand และสร้างความเป็นหนึ่งในใจลูกค้าตลอดไป

2.  ลักษณะลูกค้าเป้าหมาย

ลูกค้าของบริษัทสามารถจำแนกได้เป็น 2 ประเภทหลัก ตามลักษณะการติดต่อ ดังนี้

1.  ลูกค้าประเภทบริษัทตัวแทนโฆษณา (Agency)

  คือ บริษัทตัวแทนโฆษณา
  ซึ่งทำหน้าที่เป็นตัวแทนเจ้าของผลิตภัณฑ์หรือบริการในการติดต่อให้บริษัทเป็นผู้ผลิตและติดตั้งสื่อป้ายโฆษณาให้กับผลิตภัณฑ์หรือบริการของลูกค้าของตนเอง

2.  ลูกค้าที่เป็นเจ้าของผลิตภัณฑ์โดยตรง (Non Agency)

  คือ บริษัท ห้างร้านเอกชน รวมถึงองค์กรของรัฐบาลและรัฐวิสาหกิจทั่วไป
  ที่เป็นผู้ประกอบการในธุรกิจต่างๆ ซึ่งเป็นเจ้าของผลิตภัณฑ์ หรือบริการโดยตรง
  ลูกค้าลักษณะนี้จะติดต่อกับบริษัทโดยไม่ผ่านบริษัทตัวแทนโฆษณา
  เพื่อให้บริษัทเป็นผู้ผลิตและติดตั้งสื่อป้ายโฆษณาตามรายละเอียดและรูปแบบที่ได้ตกลงกัน

  ปี 2550 บริษัทมีลูกค้าที่เป็นตัวแทนบริษัทโฆษณาจำนวน 47 ราย
  คิดเป็นสัดส่วนรายได้ประมาณร้อยละ 32 ของยอดขายรวม
  และมีลูกค้าที่เป็นเจ้าของผลิตภัณฑ์โดยตรง 123 ราย คิดเป็นสัดส่วนรายได้ประมาณร้อยละ 68
  ของยอดขายรวม

สัดส่วนลูกค้ารายใหญ่ 10 รายแรกต่อรายได้รวมในช่วงระยะเวลา 3 ปีที่ผ่านมาสามารถสรุปได้ดังนี้

  ------------------------------- --------- --------- --------- ---------
                                  ปี2550     ปี2549     ปี2548     ปี2547

  สัดส่วนรายได้ลูกค้า 10               34.46     37.95     39.40     46.29
  รายแรกต่อรายได้รวม (%)                                          
  ------------------------------- --------- --------- --------- ---------

  ในระยะเวลา 3 ปีที่ผ่านมา
  กลุ่มบริษัทไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมในปีนั้น ๆ

2.  การจำหน่ายและช่องทางการจำหน่าย

ในการจำหน่ายสื่อป้ายโฆษณาของบริษัท สามารถสรุปช่องทางการจำหน่ายได้ดังนี้

-   ผ่านพนักงานขายของบริษัท
    บริษัทจะติดต่อกับลูกค้าที่มีศักยภาพในการใช้สื่อป้ายโฆษณาภายนอกที่อยู่อาศัย
    เพื่อเสนอทางเลือกในการประชาสัมพันธ์สินค้าของลูกค้า และเป็นการแนะนำบริษัทต่อลูกค้า
    โดยบริษัทมีการจัดทำเอกสารประกอบการขาย
    ซึ่งอธิบายรายละเอียดโดยเบื้องต้นของสื่อป้ายโฆษณาประเภทต่างๆ
    เพื่อให้การสื่อสารข้อมูลสู่กลุ่มลูกค้าเป็นไปอย่างสมบูรณ์ ถูกต้องและง่ายต่อการตัดสินใจ

(1) ผ่านสื่อป้ายโฆษณาของบริษัท เนื่องจากสื่อป้ายโฆษณาของบริษัทอยู่ภายนอกที่อยู่อาศัย
    จึงสามารถจัดเป็นช่องทางการจำหน่ายของบริษัทได้อีกทางหนึ่ง
    ลูกค้าของบริษัทโดยส่วนใหญ่จะเป็นผู้ติดต่อกับบริษัทจากการพบเห็นสื่อป้ายโฆษณาของบริษัท
    ซึ่งได้มีการระบุชื่อบริษัทและเบอร์โทรศัพท์ไว้

(2) ผ่านการเผยแพร่ข้อมูลบริษัทผ่านสื่อต่างๆ ได้แก่

-   เว็บไซต์ของบริษัท บริษัทมีการจัดทำเว็บไซต์ www.masterad.com เพื่อเผยแพร่ข่าวสาร
    และสินค้าของบริษัท เพื่อให้ลูกค้าสามารถทราบถึงข้อมูลเบื้องต้นของบริษัทได้

-   การจัดทำ Web Link เพื่อเชื่อมโยง Website ของบริษัท กับ Website
    ที่ได้รับความนิยมทั้งในและต่างประเทศ

-   สื่อทางอีเลคทรอนิกส์

-   สื่อทางสิ่งพิมพ์ต่างๆ

-   การลงโฆษณาในหนังสือพิมพ์รายวัน

-   การลงโฆษณาในหนังสือ The Advertising

-   การลงโฆษณาในหนังสือของสมาคมป้ายโฆษณากลางแจ้ง

-   การจัดทำวารสารรายไตรมาสของบริษัท
    เพื่อเผยแพร่สื่อโฆษณาของบริษัทสู่กลุ่มลูกค้าของบริษัทกว่า 2,000 ราย

  ช่องทางการจัดจำหน่ายเหล่านี้ มีการจัดการบริหารงานอย่างมีระบบ
  เพื่อประโยชน์ในการจำหน่ายสื่อป้ายโฆษณาของบริษัทเป็นสำคัญ
  โดยภายหลังจากการได้รับการติดต่อจากลูกค้า
  ส่วนลูกค้าสัมพันธ์จะสอบถามความต้องการของลูกค้าในเบื้องต้น
  และจัดส่งลูกค้าให้กับฝ่ายการตลาด
  ซึ่งมีประสบการณ์ในการเสนอสื่อป้ายโฆษณาเป็นผู้ดำเนินการประสานงานติดตามดูแลลูกค้าต่อไป

3.2.4 นโยบายราคา

  ในการกำหนดราคาการใช้บริการสื่อป้ายโฆษณาและการผลิตงานสื่อป้ายโฆษณา
  บริษัทมีนโยบายกำหนดราคาโดยคำนึงถึงปัจจัยต่างๆ ดังนี้

  (1) จุดติดตั้งสื่อป้ายโฆษณา เนื่องจากจุดติดตั้งสื่อป้ายโฆษณาส่วนใหญ่ของบริษัทอยู่ใน prime
  area มีความหนาแน่นของชุมชนมาก
  ทำให้บริษัทสามารถกำหนดราคาค่าเช่าสื่อป้ายโฆษณาในอัตราที่สูงได้

  (2) ต้นทุนการเช่าสถานที่ติดตั้งสื่อป้ายโฆษณา และต้นทุนการก่อสร้างสื่อป้ายโฆษณานั้นๆ
  จะมีผลต่อการกำหนดราคาค่าใช้บริการสื่อป้ายโฆษณา

  (3) ต้นทุนการผลิตสื่อประเภทนั้นๆ ทั้งในด้านขนาด และความละเอียดของตัวงาน เช่น
  การผลิตสื่อป้ายโฆษณาประเภท Trivision จะมีต้นทุนที่สูงกว่าการผลิตสื่อป้ายโฆษณา
  Billboard ส่งผลให้ราคาค่าใช้บริการสื่อป้ายโฆษณาประเภท Trivision สูงกว่าของ
  Billboard

  (4) ระยะเวลาการใช้สื่อป้ายโฆษณาของลูกค้า
  บริษัทกำหนดให้ลูกค้าต้องทำสัญญาในการใช้สื่อป้ายโฆษณาเป็นระยะเวลาต่อเนื่องไม่น้อยกว่า 3
  เดือน อย่างไรก็ดีกรณีที่ลูกค้าทำสัญญาในระยะเวลาที่นานกว่านั้น
  บริษัทจะกำหนดราคาที่ต่ำลงเนื่องจากบริษัทมีความเสี่ยงในการดำเนินงาน
  และมีต้นทุนการดำเนินงานที่ลดลง

  (5) ปริมาณการซื้อสื่อป้ายโฆษณาของลูกค้า โดยทั่วไปผลิตภัณฑ์ 1 ผลิตภัณฑ์
  มักจะใช้สื่อป้ายโฆษณา 2-3 จุด เพื่อเป็นการจูงใจให้ลูกค้ามีการใช้สื่อเพิ่มขึ้น
  บริษัทจึงมักเสนอราคาที่ต่ำลงในกรณีที่ลูกค้ามีการใช้สื่อป้ายโฆษณาหลายจุด หรือหลายประเภท

  (6) ต้นทุนการดำเนินงานของบริษัท ในการกำหนดราคาบริษัทได้คำนึงถึงต้นทุนอื่นๆ ที่เกี่ยวข้อง
  ทั้งในด้านต้นทุนผันแปรที่เกี่ยวข้องกับสื่อนั้นโดยตรง เช่น ค่าเช่า ค่าเบี้ยประกันภัย ค่าไฟฟ้า
  ค่าภาษีป้าย ค่าบำรุงรักษา และต้นทุนคงที่ เช่น เงินเดือนพนักงาน
  เพื่อให้บริษัทสามารถสร้างผลกำไรจากการดำเนินงานได้

2.  ภาวะอุตสาหกรรมและสภาพการแข่งขันในอุตสาหกรรม

  แนวโน้มอุตสาหกรรมและ สภาพการแข่งขันในอุตสาหกรรม

สภาพการแข่งขันในอุตสาหกรรมสื่อโฆษณาโดยรวมในปี 2550 นั้น
ถือเป็นปีที่ตลาดโฆษณาค่อนข้างประสบปัญหาหนัก สื่อประเภทต่างๆ ทั้งโทรทัศน์ และวิทยุ
ต่างก็ประสบปัญหาอย่างต่อเนื่อง
แม้แต่สื่อหลักอย่างโทรทัศน์เองก็ถูกตั้งคำถามเรื่องของความถูกต้องในการจัดเรตติ้งรายการ
บวกกับสภาวะความผันผวนทางการเมือง และสภาพเศรษฐกิจที่ย่ำแย่
ลูกค้าที่เคยใช้บริการลงโฆษณาประชาสัมพันธ์ผ่านทางสื่อโทรทัศน์ จึงลดลง
โดยเฉพาะงบประมาณที่นำมาใช้ผ่านสื่อดังกล่าวค่อนข้างน้อยลง เช่นเดียวกับสื่อวิทยุ และนิตยสารที่
ล้วนได้รับผลกระทบอย่างชัดเจนจากสภาพเศรษฐกิจที่ชะลอตัวลง
เพราะเจ้าของสินค้าหลายรายต่างปรับตัวด้วยการลดต้นทุนและการใช้จ่ายงบโฆษณาผ่านสื่อหลักข้างต้นที่มีราคาแพง
ประกอบกับนโยบายของภาครัฐที่เข้มงวดมากขึ้นในส่วนของการโฆษณาเครื่องดื่มแอลกอฮอล์
และขนมขบเคี้ยวผ่านสื่อโทรทัศน์ ทำให้บรรดาเอเยนซี
ผู้จัดรายการและเจ้าของสินค้าต่างต้องมีการพิจารณาอย่างละเอียดก่อนการตัดสินใจใช้จ่ายงบโฆษณาผ่านสื่อหลัก
หรือบางรายก็หันไปใช้การจัดกิจกรรมการตลาด ณ จุดขาย หรือสื่อ Below the line
เพิ่มมากขึ้นแทน

ดังจะเห็นได้จากรายงานของบริษัทนีลเส็น มีเดีย รีเสิร์ช (ประเทศไทย)
พบว่าอัตราการขยายตัวของยอดการใช้เม็ดเงินโฆษณาผ่านสื่อต่างๆ ในปี 2550
มีการปรับตัวในทิศทางที่ชะลอตัวลง ยกเว้นในสื่อโรงภาพยนตร์ และสื่อในห้างสรรพสินค้า
(In-Store Media) ทีมีอัตราการเติบโตอย่างก้าวกระโดด กว่าเท่าตัวเมื่อเทียบจากปี
2549       แต่ในทางกลับจากปัญหาต่างๆ ดังกล่าวที่เกิดขึ้นในปี 2550
กลับส่งผลให้ตลาดอุตสาหกรรมโฆษณามีสื่อใหม่เกิดขึ้นหลากหลายรูปแบบ
ซึ่งทั้งหมดนี้ล้วนแต่ดึงเอากลยุทธ์ทางด้านราคา ซึ่งเป็นหัวใจของการโฆษณาประชาสัมพันธ์
ที่ใช้เงินน้อยมาเป็นกลยุทธ์หลักในการแข่งขันดึงดูดความสนใจจากลูกค้าทั้งสิ้น
อีกทั้งยังเป็นสื่อที่มีประสิทธิภาพในการเข้าถึงกลุ่มเป้าหมายได้ตรงเป้าอีกด้วย ดังนั้นจึงคาดว่าในปี
2551นี้ จะเป็นปีที่สดใสสำหรับสื่อรูปแบบใหม่ ในตลาดโฆษณาอีกครั้ง โดยเฉพาะสื่อเคลื่อนที่
สื่อในห้างสรรพสินค้า

ในขณะเดียวกันสื่อโฆษณาต่างๆ
โดยเฉพาะสื่อหลักเองก็มีแนวโน้มที่จะพัฒนาและปรับปรุงคุณภาพของสื่อ
ทั้งในส่วนของเนื้อหาและรูปแบบ รวมถึงบุคลากรและเครื่องมืออุปกรณ์มากขึ้นด้วย
ทั้งนี้ก็เพื่อดึงดูดให้ผู้ซื้อสื่อหันไปใช้บริการเพิ่มขึ้น
เพราะหากสื่อประเภทใดหรือเจ้าของสื่อประเภทต่างๆ
รายใดสามารถครองใจผู้บริโภคได้มากกว่าก็ย่อมได้รับความสนใจจากผู้ซื้อสื่อหรือเจ้าของสินค้าเพิ่มขึ้นตามมา
สำหรับการแข่งขันของธุรกิจโฆษณาในปี 2551 น่าจะมาในรูปของโฆษณาแฝง (Product
Placement) มากขึ้น ไม่ว่าจะเป็นสินค้าประกอบฉากในรายการประเภทข่าว ละคร เกมโชว์
หรือทอล์คโชว์ในสื่อโทรทัศน์
หรือการเข้าไปเป็นผู้ให้การสนับสนุนในการจัดกิจกรรมนอกสถานที่หรือท่องเที่ยวในสื่อวิทยุสถานีต่างๆ
เป็นต้น รวมทั้งในปี 2551 มีการจัดการแข่งขันกีฬาระดับโลกได้แก่ มหกรรมฟุตบอลยูโร
และการแข่งกีฬาโอลิมปิก ที่กรุงปักกิ่ง
ซึ่งจากกิจกรรมระดับโลกดังกล่าวคาดว่าจะส่งผลให้มีการโฆษณาประชาสัมพันธ์และจัดกิจกรรมทางการตลาดเพิ่มมากขึ้น

  ----------------------- ------------- -------- ------------ -------- ------------- --------
                                                                       หน่วย:ล้านบาท   

  สัดส่วนการใช้สื่อโฆษณา       ปี 2550        %        ปี 2549       %        Change        Change
                                                                                     (%)

  ทีวี                      53,484,142    53.00    53,473,338   54.00    10,804        0.02

  วิทยุ                     7,273,447     7.00     7,458,543    8.00     -185,096      -2.48

  หนังสือพิมพ์                23,840,061    23.00    23,193,082   23.00    646,979       2.79

  นิตยสาร                  6,468,262     6.00     6,748,202    7.00     -279,940      -4.15

  โรงภาพยนตร์              4,390,786     4.00     2,162,663    2.00     2,228,105     103.03

  สื่อโฆษณา OHM                                                                         

  - สื่อโฆษณาภายนอกที่อยู่อาศัย  4,479,631     4.00     4,667,528    5.22     -187,897      -4.03
  (OUTDOOR)                                                                          

  - สื่อเคลื่อนที่ (TRANSIT)    956,141       1.00     994,309      1.09     -38,168       -3.84

  - สื่อในห้างสรรพสินค้า       570,376       1.00     313,731      0.34     256,645       81.80
  (INSTORE)                                                                          

  รวมสัดส่วนการใช้สื่อโฆษณา    101,462,847   100.00   99,011,396   100.00   2,451,451     2.48
  ----------------------- ------------- -------- ------------ -------- ------------- --------

ข้อมูลจาก: Neilsen Media Research

สำหรับการแข่งขันในธุรกิจสื่อป้ายโฆษณาภายนอกที่อยู่อาศัย ผลสืบเนื่องจากปัญหาต่างๆ
ที่กล่าวมาข้างต้น จึงส่งให้สภาพการแข่งขันเป็นไปในลักษณะของการใช้กลไกราคา
เป็นเครื่องมือหลักในการทำกลยุทธ์การตลาดเพื่อแข่งขันกับคู่แข่ง โดยเฉพาะป้ายโฆษณาขนาดใหญ่
(Billboard)
ซึ่งเป็นสื่อโฆษณาที่มีอัตราค่าโฆษณาค่อนข้างสูงเมื่อเปรียบเทียบกับสื่อโฆษณาภายนอกที่อยู่อาศัยประเภทอื่น
และ เจ้าของสินค้า และบริการ รวมถึงเอเยนซี่ มีแนวโน้ม
ในการใช้สื่อโฆษณาภายนอกที่อยู่อาศัยขนาดเล็กที่มีอัตราค่าโฆษณาต่ำกว่าในการโฆษณาแต่ละแคมเปญ
อีกทั้งยังสามารถเข้าตรงถึงกลุ่มเป้าหมายเฉพาะได้เป็นอย่างดี
ด้วยเหตุดังกล่าวทำให้ผู้ให้บริการสื่อโฆษณาภายนอกที่อยู่อาศัยได้พยายามนำเสนอ
สื่อโฆษณาขนาดเล็กรูปแบบใหม่ๆ มาแข่งขันกันในตลาด
เพื่อเป็นทางเลือกให้กับลูกค้ามากขึ้นอย่างต่อเนื่อง
ซึ่งบริษัทเองก็ได้มีการขยายตลาดสื่อโฆษณานอกที่อยู่อาศัยขนาดเล็กมากยิ่งขึ้น ดังจะให้ได้ว่าในปี
2550 ที่ผ่านมาบริษัทได้ก้าวเข้ามาบุกตลาด Instore Media อย่างจริงจังมากยิ่งขึ้น
โดยการเข้าไปพัฒนาสื่อในห้างสรรพสินค้าชั้นนำหลายแห่ง อีกทั้งยังได้ขยายตลาดไปยังสื่อเคลื่อนที่
(Buzz TV) อีกด้วย เพื่อครอบคลุมตลาด และตอบรับพฤติกรรมการโฆษณาที่เปลี่ยนแปลงไป
เพื่อผลักดันยอดรายได้ของบริษัท โดยการนำเสนอสื่อรูปแบบใหม่ๆ นั้น
บริษัทยังคงมุ่งเน้นที่การนำเสนอสื่อด้วยรูปแบบที่โดดเด่น สร้างสรรค์
ผสมผสานกับการนำนวัตกรรมในการผลิต มานำเสนอให้กับลูกค้าอย่างสม่ำเสมอ
อย่างไรก็ตามบริษัทเล็งเห็นว่า
การเปลี่ยนแปลงดังกล่าวจะเป็นไปในลักษณะคล้อยตามสภาวะเศรษฐกิจ
ซึ่งการใช้สื่อป้ายโฆษณาขนาดใหญ่
ยังจะคงเป็นสัดส่วนหลักของการใช้สื่อโฆษณาภายนอกที่อยู่อาศัยต่อไป

3.4 การจัดหาผลิตภัณฑ์และการให้บริการ

  3.4.1 การจัดให้ได้มาซึ่งผลิตภัณฑ์เพื่อจำหน่าย

  การจัดหาพื้นที่ติดตั้งและผลิตสื่อป้ายโฆษณา

  ในการจัดหาพื้นที่ติดตั้งและผลิตสื่อป้ายโฆษณาแต่ละประเภท บริษัทมีการดำเนินการดังต่อไปนี้

1.  ทำการศึกษาและวิจัยเพื่อหาพื้นที่ที่มีศักยภาพในการลงทุนติดตั้งสื่อป้ายโฆษณา
    โดยปัจจัยสำคัญที่ใช้ในการประกอบการพิจารณา ได้แก่

-   ความหนาแน่นของประชากร

-   ปริมาณของยานพาหนะที่วิ่งผ่านพื้นที่

-   ความดึงดูดสายตาของพื้นที่ติดตั้ง

    1.  เมื่อบริษัทกำหนดจุดติดตั้งสื่อป้ายโฆษณาที่มีศักยภาพได้แล้ว
        จะติดต่อเช่าพื้นที่เพื่อติดตั้งโครง หรือเช่าโครงที่มีอยู่ หรือขอสัมปทานในพื้นที่นั้นๆ
        แล้วแต่กรณี เพื่อใช้ในการติดตั้งสื่อป้ายโฆษณา
        ปัจจุบันอายุสัญญาเช่าพื้นที่โดยเฉลี่ยของบริษัทอยู่ที่ 3 ปี เช่าโครงอยู่ที่ 3-10 ปี
        และสัญญาสัมปทานอยู่ที่ 3-9 ปี

    2.  หลังจากนั้น
        ฝ่ายวิศวกรรมและก่อสร้างจะออกแบบโครงสร้างสื่อป้ายโฆษณาให้เหมาะสมกับพื้นที่
        โดยไม่ขัดกับหลักเกณฑ์การก่อสร้างป้ายโฆษณาตามเทศบัญญัติการควบคุมอาคารของกรุงเทพมหานคร
        หรือหน่วยงานของกรมโยธาธิการท้องถิ่นนั้นๆ ซึ่งในการออกแบบการก่อสร้าง
        ทางบริษัทจะคำนึงถึงความเหมาะสม และความปลอดภัยของชุมชน
        บริเวณใกล้เคียงเป็นสำคัญ

    3.  ยื่นแบบขอติดตั้งสื่อป้ายโฆษณาต่อหน่วยงานราชการในเขตพื้นที่นั้นๆ
        ซึ่งเกณฑ์ในการพิจารณาอนุญาตติดตั้งสื่อป้ายโฆษณาจะเน้นความปลอดภัยของผู้อยู่อาศัยในชุมชนนั้นๆ
        เป็นสำคัญ

    4.  หลังจากแบบโครงร่างได้รับการอนุญาตจากเขตแล้ว
        บริษัทจะให้บริษัทผู้รับเหมาก่อสร้างทำการเสนอราคา
        โดยส่วนใหญ่บริษัทจะมีการดำเนินธุรกิจกับ บริษัท เอาท์ดอร์ คอนสตรั่คชั่น จำกัด บริษัท
        เอาท์ออฟโฮมมีเดีย จำกัด บริษัท เจที คอนสตรัคชั่น จำกัด บริษัท แกรนด์ ควอลิตี้
        จำกัด เป็นต้น ซึ่งบริษัทดังกล่าวไม่มีความเกี่ยวข้องกับบริษัท
        แต่มีประสบการณ์ในการก่อสร้างและผลิตสื่อป้ายโฆษณามาเป็นเวลานาน
        เป็นผู้ทำการก่อสร้างหรือผลิตสื่อป้ายโฆษณาตามแบบที่ได้รับอนุญาต
        โดยในการก่อสร้างจะมีทีมงานวิศวกรของบริษัทเป็นผู้ตรวจสอบและควบคุมงาน
        ระยะเวลาในการก่อสร้างหรือผลิตสื่อป้ายโฆษณาแต่ละประเภทจะขึ้นกับรายละเอียดและขนาดของสื่อนั้นๆ
        สำหรับสื่อป้ายโฆษณาขนาดใหญ่ เช่น Billboard และ Trivision
        จะใช้เวลาก่อสร้างประมาณ 30-45 วัน
        แม้ว่าบริษัทจะส่งงานการก่อสร้างและผลิตให้บริษัทอื่นก็ตาม
        ทางบริษัทก็มีการส่งวิศวกรไปควบคุมงาน ทำให้บริษัทสามารถควบคุมคุณภาพของงานได้

    5.  ในกรณีที่บริษัทไม่มี Location ตามจุดที่ลูกค้าต้องการ
        ฝ่ายสถานที่ก็จะทำการเช่าโครงป้ายจากบริษัท/บุคคล หรือนิติบุคคล
        ที่มีโครงป้ายอยู่ในจุดที่ลูกค้าต้องการ
        โดยจะติดต่อเช่าจากผู้ที่เป็นเจ้าของโครงป้ายดังกล่าว
        และส่งเรื่องให้ฝ่ายผลิตเพื่อผลิตงานป้ายเพื่อตอบสนองความต้องการและสร้างความพึงพอใจของลูกค้า
        ในการติดต่อเช่าโครงบริษัทจะติดต่อเช่าโครงจากบริษัท /นิติบุคคล หรือบุคคล
        ที่มีโครงป้ายอยู่ใน location ที่ตรงกับความต้องการของลูกค้า อาทิเช่น บริษัท
        เอาท์ดอร์ คอนสตรั่คชั่น จำกัด,บริษัท เอาท์ออฟโฮมมีเดีย จำกัด
        โรงแรมบางกอกพาเลซ , เอสจันทร์ แอดเวอร์ไทซิ่ง แอนด์ เทรดดิ้ง ซึ่งบริษัท
        หรือนิติบุคคลดังกล่าวไม่มีความเกี่ยวข้องกับบริษัทแต่อย่างใด
        ทั้งนี้การเช่าโครงป้ายจะพิจารณาตามความต้องการของลูกค้าเป็นหลักว่าต้องการ
        location ใด
        จึงจะดำเนินการเช่าโครงป้ายจากบริษัทหรือบุคคลที่เป็นเจ้าของโครงป้ายนั้นๆต่อไป

  3.4.2 การผลิตงานโฆษณา

  ในการผลิตงานโฆษณากับลูกค้า บริษัทมีการดำเนินการดังต่อไปนี้

1.  ทำสัญญาและทำความเข้าใจกับลูกค้าถึงประเภทสื่อป้ายโฆษณา, ระยะเวลาในการโฆษณา,
    รูปแบบ รายละเอียดของงานโฆษณา
    โดยส่วนใหญ่บริษัทจะรับผลิตงานโฆษณาตามแบบที่ลูกค้าได้จัดเตรียมไว้
    เพื่อลดขั้นตอนในการออกแบบงานโฆษณา

2.  หลังจากนั้น บริษัทจะส่งผ่านขั้นตอนการผลิตภาพโฆษณาต่อยังบริษัทอื่น
    เพื่อทำการผลิตงานตามแบบที่ได้ตกลงไว้กับลูกค้า
    ปัจจุบันบริษัทไม่มีนโยบายการผลิตภาพโฆษณาเอง
    โดยเฉพาะงานผลิตภาพด้วยมือที่ใช้แรงงานคนเป็นสำคัญ เนื่องจากบริษัทพิจารณาแล้วว่า
    การจ้างผลิตภาพโฆษณามีต้นทุนในการดำเนินงานที่ต่ำกว่าการลงทุนในเครื่องจักรและทำการผลิตเอง
    อีกทั้งสื่อป้ายโฆษณาในแต่ละประเภทเหมาะกับลักษณะภาพพิมพ์ที่แตกต่างกัน
    และในช่วงที่บริษัทรับงานพร้อมกันเป็นจำนวนมาก
    การกระจายงานให้ผู้ผลิตภาพโฆษณาหลายรายทำให้บริษัทสามารถส่งมอบงานได้อย่างรวดเร็ว
    และทันตามกำหนด อย่างไรก็ดี บริษัทมีการร่วมลงทุนกับบริษัท อิงค์เจ็ท อิมเมจเจส (เอ็ม)
    เอสดี เอ็น บีเอชดี จำกัด จากประเทศมาเลเชีย เพื่อจัดตั้งบริษัท อิงค์เจ็ท อิมเมจเจส
    (ประเทศไทย) จำกัด ทำการผลิตภาพโฆษณาระบบพิมพ์ภาพอิงค์เจ็ท
    ซึ่งเป็นระบบพิมพ์ภาพส่วนใหญ่ที่บริษัทใช้ในการงานโฆษณา
    ดังนั้นในกรณีที่เป็นงานภาพพิมพ์ระบบอิงค์เจ็ท
    โดยส่วนใหญ่บริษัทจะส่งมอบงานให้บริษัทร่วมดังกล่าว
    เนื่องจากมีความคล่องตัวในการควบคุมงานและระยะเวลาในการผลิตได้ดี
    แต่เงื่อนไขในการดำเนินธุรกิจเป็นไปตามการค้าปกติ
    ซึ่งบริษัทไม่มีข้อสัญญาและข้อผูกมัดในการส่งงานใด ๆ ทั้งสิ้น
    และหากปริมาณของงานภาพพิมพ์ระบบอิงค์เจ็ทมีมากขึ้นจนมีสาระสำคัญ
    บริษัทอาจจะพิจารณาลงทุนเพิ่มในธุรกิจนี้
    นอกจากนี้บริษัทมีการส่งมอบงานผลิตภาพโฆษณาแก่ผู้ผลิตรายอื่น ได้แก่ บริษัท วีอาร์
    แอดเวอร์ไทซิ่ง จำกัด, บริษัท เดอะ เบสท์ จำกัด บริษัท คิวแอดเวอร์ไทซิ่ง จำกัด
    และบริษัท สุเทพการช่าง จำกัด เป็นต้น

3.  บริษัทผู้ผลิตภาพโฆษณาจะผลิตงานตามที่ได้รับมอบหมายโดยใช้ระยะเวลาประมาณ 5-30
    วันในการทำการผลิตภาพ ทั้งนี้ขึ้นอยู่กับประเภทของสื่อป้ายโฆษณา
    หลังจากทำการผลิตภาพเสร็จแล้ว บริษัทจะทำการตรวจสอบคุณภาพของภาพโฆษณา
    ให้ถูกต้องตามแบบที่ลูกค้าระบุไว้ ทั้งในด้าน ขนาด วัสดุ สี และรูปแบบ

4.  เมื่อส่งมอบภาพโฆษณาแล้ว บริษัทจะติดตั้งภาพโฆษณาในสื่อป้ายโฆษณาตามที่ได้ตกลงกับลูกค้า

5.  ภายหลังการติดตั้งสื่อป้ายโฆษณา
    ฝ่ายผลิตโฆษณาจะรายงานผลการติดตั้งให้ฝ่ายการตลาดเพื่อตรวจเช็คความถูกต้องและความสมบูรณ์ของงานให้เป็นไปตามเงื่อนไขที่ระบุไว้ในสัญญากับลูกค้า
    เมื่อฝ่ายการตลาดรับรองความถูกต้องของงานแล้ว
    ส่วนลูกค้าสัมพันธ์จะทำการถ่ายภาพสื่อป้ายโฆษณาที่เสร็จสมบูรณ์แล้ว
    และจัดส่งให้ลูกค้าพร้อมจดหมายแสดงความขอบคุณที่ใช้บริการ

6.  เมื่อครบกำหนดการติดตั้งงานโฆษณาบริษัทจะรื้อถอนชิ้นงานโฆษณาออกจากจุดติดตั้ง
    โดยกรรมสิทธิ์ในชิ้น งานจะเป็นไปตามที่ระบุไว้ในสัญญา
    ส่วนใหญ่ลูกค้าจะไม่ต้องการมีกรรมสิทธิ์ในชิ้นงานโฆษณา
    เนื่องจากมักจะไม่สามารถนำมาใช้งานต่อได้อีก กรณีที่กรรมสิทธิ์เป็นของบริษัท
    บริษัทจะมอบหมายให้ผู้รับเหมารื้อถอนชิ้นงาน เป็นผู้รื้อถอนและจัดเก็บ
    เพื่อนำไปใช้ประโยชน์อย่างอื่น ชดเชยกับค่าใช้จ่ายในการรื้อถอน

3.4.3 การให้บริการหลังการขาย

  บริษัทได้ตระหนักถึงความสำคัญของการให้บริการหลังการขาย
  โดยบริษัทจะรายงานสภาพของสื่อป้ายโฆษณาให้แก่ลูกค้าทุกรายได้ทราบเป็นประจำทุกเดือน
  เพื่อเป็นการสร้างความมั่นใจให้กับลูกค้าในบริการ โดยทีมงานฝ่ายผลิตงานโฆษณา
  จะตรวจสอบสภาพความสมบูรณ์ ความเรียบร้อย
  ความส่องสว่างของไฟฟ้าในสื่อป้ายโฆษณาทุกประเภท ภายในวันที่ 25 ของทุกเดือน
  เพื่อการจัดทำจดหมายรายงานสภาพสื่อป้ายโฆษณาพร้อมรูปถ่ายให้แก่ลูกค้าได้รับทราบ
  นอกจากนี้บริษัทยังได้เล็งเห็นถึงความสำคัญในการให้บริการ
  และตรวจสอบแก้ไขสภาพป้ายโฆษณาให้ทันท่วงที
  เพื่อให้มีประสิทธิภาพในการโฆษณาสินค้าและบริการสูงสุด บริษัทจึงได้จัดให้บริการสายด่วน
  Hotline โทร 081-811-9811 เพื่อรับรองเรียน การแจ้งสภาพป้ายชำรุดขัดข้อง ตลอด 24
  ชั่วโมง และในกรณีที่ลูกค้าครบสัญญาเช่าป้ายโฆษณา
  ทางฝ่ายการตลาดจะทำหน้าที่ในการเสนอข้อมูลสนับสนุนเพื่อกระตุ้นต่อการตัดสินใจของลูกค้า
  อันจะก่อให้เกิดการใช้บริการสื่อป้ายโฆษณาของบริษัทอย่างต่อเนื่อง

ภาพรวมของกระบวนการดำเนินงาน